गलियाकोट. आदर्श राजकीय उच्च माध्यमिक विद्यालय चितरी के खिलाडिय़ों ने जिला स्तरीय बैडमिंटन प्रतियोगिता में छात्र वर्ग सीनियर, छात्रा वर्ग सीनियर में विजेता एवं छात्रा वर्ग जूनियर में उपविजेता रह कर विद्यालय का गौरव बढ़ाया। विद्यालय प्रशासन ने मंगलवार को प्रार्थना सभा में सभी खिलाडिय़ों का सम्मान किया। विद्यालय के 6 खिलाडिय़ों का राज्य स्तर पर चयन होने पर खुशी जाहिर की। गत 2 वर्षों से रमेश चंद्र पाटीदार प्राध्यापक अंग्रेजी के कुशल मार्गदर्शन व रमेश चंद्र बुनकर वरिष्ठ अध्यापक के नेतृत्व में टीम जिला स्तर पर विजेता रहने का गौरव प्राप्त किया है। इस अवसर पर प्रधानाचार्य लक्ष्मीकांत चौबीसा ने बताया कि बच्चो की मेहनत की वजह से ये सफलता प्राप्त हुई है। वहीं बेडमिंटन में 6 खिलाड़ियों का स्टेट मे चयन हुआ हैं। वहीं स्कूल से जयेश पाटीदार, कौशल पाटीदार, कविता प्रजापत, दीपाली पाटीदार, किरण प्रजापत, जिज्ञासा पाटीदार का स्टेट में चयन हुआ है।